23-ioji metinė Komisijos ataskaita Europos Parlamentui dėl Bendrijos anti-dempingo, apsaugos nuo subsidijavimo ir apsaugos priemonių (2004) {SEK(2005) 1038} /* KOM/2005/0360 galutinis */





[pic] | EUROPOS BENDRIJŲ KOMISIJA | Briuselis, 3.8.2005 KOM(2005) 360 galutinis 23-ioji METINĖ KOMISIJOS ATASKAITA EUROPOS PARLAMENTUI DĖL BENDRIJOS ANTI-DEMPINGO, APSAUGOS NUO SUBSIDIJAVIMOIR A PSAUGOS PRIEMONIŲ (2004) {SEK(2005) 1038} ĮVADAS Ši 2004 m. ataskaita pateikta Europos parlamentui (EP), 1981 m. gruodžio 16 d. jam priėmus nutarimą dėl Bendrijos antidempingo priemonių, ir po Europos Parlamento Pramonės, išorės prekybos, mokslinių tyrimų ir energetikos komiteto ataskaitos. Dėl administracinių priežasčių ši ataskaita ribojama iki 10 puslapių, o pagrindinis dėmesys skiriamas 2004 m. veiklai. Išsamesnė informacija pateikiama prie šios ataskaitos pridėtame anglų kalba išleistame darbiniame dokumente (DD). DD taip pat yra ataskaitoje minimi priedai. Ataskaita parengta pagal tą pačią bendrą DD struktūrą, o kad būtų galima lengvai rasti smulkesnę informaciją, visos antraštinės dalys atitinka DD. Su šia ataskaita ir visu DD visuomenė gali susipažinti internete: http://europa.eu.int/comm/trade/issues/respectrules/anti_dumping/legis/index_en.htm 1. TIESėS AKTų APžVALGA Antidempingo (AD), apsaugos nuo subsidijavimo (AS) ir apsaugos priemonių (AP) tyrimai vykdomi remiantis pagrindiniais Tarybos reglamentais. DD pateikiama galiojančių įstatymų apžvalga. Pagrindiniai tekstai apie antidempingą (AD) ir apsaugą nuo subsidijavimo (AS) toliau nurodomi kaip „pagrindinis (-iai) reglamentas (-ai) (PR)“. 1.1. 2004 m. Bendrijos teisės aktų pakeitimai 2003 m. patirtis, kai dviems Komisijos (KOM) pasiūlymams dėl galutinių AD priemonių įvedimo pritrūko būtinos Tarybos balsų daugumos, akivaizdžiai parodė, kad yra trūkumų priimant sprendimus dėl prekybos apsaugos priemonių (PAP). Siekiant išspręsti šią problemą, 2004 m. kovo 8 d. Taryba priėmė reglamentą, iš dalies keičiantį pirmiau minėtus pagrindinius reglamentus. Be pakeitimų sprendimų priėmime, šiuo pakeitimu numatomas didesnis skaidrumas, veiksmingumas ir lengvesnis prognozavimas, taikant PAP. Iš tikrųjų pagal naująsias taisykles priemonės yra laikomos priimtomis, jei joms neprieštaraujama paprasta valstybių narių balsų dauguma. Be to, jame numatomi privalomi peržiūrų tyrimo baigimo terminai ir aiškesnės prekybos apsaugos priemonių įgyvendinimo taisyklės. Įvedant privalomus peržiūrų tyrimų baigimo terminus ir, siekiant, kad PAP taptų skaidresnės, buvo atsižvelgta į keletą EP nutarime PE 316.244 išreikštų prašymų. 1.2. Apsauga nuo subsidijų ir nesąžiningos oro susisiekimo paslaugų kainų sistemos 2004 m. balandžio mėn. EP ir Taryba priėmė reglamentą dėl subsidijavimo poveikio ir nesąžiningos trečiųjų šalių oro susisiekimo paslaugų kainų nustatymo veiklos. Reglamente, kuris įsigaliojo gegužės 20 d., numatomos kompensacines priemonės, jei subsidijuotos ar nesąžiningai nustatytos oro susisiekimo paslaugų kainos daro materialinę žalą Bendrijos vežėjams tam tikrais maršrutais į Bendriją arba iš jos. EP aktyviai dalyvavo rengiant reglamentą, ir buvo pritarta daugumai jo padarytų tekstą patikslinančių pakeitimų bei kai kurių aspektų įgyvendinimui. 2. PLėTRA Kalbant apie Sąjungą apskritai, taip pat PAP sritį, plėtra nulėmė daugelį veiksmų. Šie veiksmai buvo skirti papildyti susijusią administracinę veiklą, siekiant sklandaus įsijungimo į ES veiklą ir užtikrinant, kad ūkio subjektai galėtų nedvejodami imtis savo naujojo vaidmens. Tai buvo ypač svarbu, kadangi 2004 m. gegužės 1 d. baigėsi visų narystės siekiančiose valstybėse atliekamų tyrimų ir taikomų priemonių terminas, ir visoms 25 ES valstybėms narėms iš karto buvo pradėtos taikyti Bendrijos priemonės. Be to, 2004 m. kovo mėn. Komisijos iniciatyva buvo pradėtos dalinės tarpinės peržiūros, siekiant ištirti, ar prekybos apsaugos priemonių taikymo pratęsimas dešimčiai ES naudotojų ir vartotųjų nesukels ekonomikos sunkumų ir (arba) šoko. Po PAP „Plėtros darbo grupės“ tyrimo 2004 m. gegužės mėn. buvo įvestos specialiosios pereinamojo laikotarpio priemonės keturioms prekėms, kurioms taikomos AD priemonės. Pereinamojo laikotarpio priemonės buvo kainos ir (arba) įsipareigojimai tam tikrą laikotarpį eksportuoti tam tikrą kiekį, apribotą iki tradicinių eksporto srautų, į naująsias valstybes nares. Be to, atsižvelgiant į teigiamą buvusios plėtros veiksmų plano patirtį, PAP tarnybos pradės įgyvendinti panašų planą, kuriuo siekiama toliau plėsti Bendriją 2007 m. 3. VISOS šALIES RINKOS EKONOMIKOS STATUSAS (RES) 2004 m. buvo toliau dirbama su prašymais dėl RES, ir tokių šalių skaičius pastaruoju metu išaugo. 2004 m. ir 2005 m. pradžioje buvo gauta dar prašymų iš Kazachstano, Vietnamo, Mongolijos ir Armėnijos. Siekiant įvertinti šiuos prašymus, buvo paprašyta daugiau informacijos. Pagal bendrą idėją, visai šaliai taikomi kriterijai, siekiant nustatyti, ar šalis gali būti laikoma visiškai rinkos ekonomikos reikalavimų besilaikančia valstybe, vykdant AD tyrimus, buvo pagrįsti individualioms bendrovėms, įsikūrusioms prie rinkos ekonomikos pereinančiose šalyse, taikomais kriterijais, kurie išvardinti pagrindinio reglamento 2 straipsnio 7 dalyje. 2004 m. šioje srityje buvo padaryta didėlė pažanga. Visų pirma buvo įvertintas 2002 m. iš Ukrainos gautas prašymas, ir gegužės mėn. Komisija išsiuntė Ukrainos institucijoms savo galutines išvadas. Kadangi šalis neatitiko kai kurių kriterijų, tame etape buvo nuspręsta nesuteikti RES. 2003 m. rugsėjo mėn. buvo gautas Kinijos Liaudies Respublikos (KLR) prašymas. Komisija atliko išsamią analizę, po kurios 2004 m. birželio mėn. Kinijos institucijoms buvo išsiųstas preliminarus ir pagrindinis įvertinimas. Šiame vertinime keturiose srityse buvo išskirti tam tikri trūkumai, o konkrečiai – valstybės įtaka, įmonių valdymas, nuosavybės ir bankroto teisė bei finansų sektorius. RES klausimas bus išsamiau aptariamas su Kinija per ateinančius mėnesius. 4. INFORMACIJA IR KOMUNIKACIJA, DVIšALIAI KONTAKTAI Pagal pagalbos mažosioms ir vidutinėms įmonėms programą, buvo įkurta Prekybos apsaugos pagalbos tarnyba mažosioms ir vidutinėms įmonėms (MVĮ). Be to, Komisija organizavo arba dalyvavo 11 informacinio pobūdžio seminaruose ūkio subjektams arba trečiųjų šalių administracijoms. Pagaliau, kartu su specialiomis trečiųjų šalių PAP tarnybomis buvo suorganizuoti keli ad hoc susitikimai PAP klausimais. 5. AD, AS IR AP TYRIMų BEI PRIEMONIų APžVALGA 5.1. Bendroji dalis 2004 m. pabaigoje Bendrijoje galiojo 137 AD (žr. O priedą) ir 19 AS priemonės (žr. P priedą). 2004 m. tik 0,3 % viso importo į Bendriją daliai buvo taikomos AD ir AS priemonės. Primename, kad išsamesnė informacija apie toliau pateiktas problemas yra prie šios ataskaitos pridėtame DD. Nuorodos į DD priedus pažymėtos antraštėse. 5.2. Nauji tyrimai (žr. A – E ir N priedus) DD 1 lentelėje pateikta statistinė informacija apie naujus 2000–2004 m. tyrimus, atliktus vadovaujantis PR 5 ir 10 straipsniais. 2004 m. buvo pradėti 29 tyrimai. Laikinasis muitas buvo įvestas 6 procedūrose, o viena iš jų buvo susijusi su AS procedūra. Išnagrinėjus vienuolika bylų, buvo nuspręsta taikyti galutinį muitą. Nagrinėdama vieną tokią bylą, (dėl lovos skalbinių, kurių kilmės šalis yra Pakistanas) Komisija gavo anoniminį laišką, kuriame buvo grasinama nužudyti patikrinimus atliekančius pareigūnus. Dėl šios priežasties patikrinimai turėjo būti nutraukti, o sprendimas priimtas, remiantis turimais faktais. Šiuo atveju buvo naudojama patikrinta informacija, kurią pateikė visos suinteresuotosios šalys. Atlikus du tyrimus, buvo nuspręsta netaikyti priemonių. Tyrimai buvo atliekami dėl PET, kurių kilmės šalis yra Pakistanas, ir plokščių valcavimo produktų iš nerūdijančiojo plieno, po šaltojo valcavimo, kurių kilmės šalis yra JAV. Nuspręsta, kad kitos 14 priemonių nustos galioti po 5 metų laikotarpio. Be to, 16 priemonių, kurios buvo taikomos importui iš vienos ar daugiau 10 narystės siekiančių valstybių, pasibaigė iš karto po jų įstojimo į Europos Sąjungą. 5.3. Peržiūros tyrimai Peržiūros tyrimai ir toliau lieka pagrindinė PAP tarnybų darbo dalis. Jie sudaro daugiau kaip 60 % visų inicijuotų tyrimų. DD 2 lentelėje pateikiama statistinė 2000–2004 m. informacija. 5.3.1. Galiojimo pabaigos peržiūros (žr. F priedą) PR 11 straipsnio 2 dalyje ir 18 straipsnyje numatoma priemonių galiojimo pabaiga po penkerių metų, jei, atlikus galiojimo pabaigos peržiūrą, nenustatoma, kad priemonių taikymas turi būti pratęstas. 2004 m. buvo inicijuotos 6 galiojimo pabaigos peržiūros, o 7 buvo patvirtintas muitas. Vertėtų atkreipti dėmesį, kad tyrimai, inicijuoti po 2004 m. kovo 20 d., jau turi baigtis, t. y. išvados turėtų būti padarytos per 12 mėn., bet ne vėliau kaip per 15 mėn. nuo inicijavimo pradžios. Keturios peržiūros buvo nutrauktos, o priemonės panaikintos. 5.3.2. Tarpinės peržiūros (žr. G priedą) PR 11 straipsnio 3 dalyje ir 19 straipsnyje numatoma peržiūrėti priemones per jų galiojimo laiką. Peržiūros gali būti apribotos iki dempingo ir (arba) subsidijų arba žalos aspektų. 2004 m. iš viso buvo inicijuotos 26 tarpinės peržiūros, o 10 iš jų buvo vadinamos „plėtros periodo peržiūromis“ (žr. 3 punktą). Atlikus šešiolika tarpinių peržiūrų, buvo nuspręsta patvirtinti arba pakeisti muitą, o 2 tyrimai buvo nutraukti. 5.3.3. „Kitos“ tarpinės peržiūros (žr. H priedą) Dar keletas kitų peržiūrų, kurioms netaikoma PR 11 straipsnio 3 dalis arba 19 straipsnis arba apie kurių inicijavimą nebuvo pranešta OL, buvo atliktos 2004 m. Jos labiau susiję inter alia su pakartotiniu muito įvedimu po Pirmos instancijos teismo sprendimo, muito normos pakeitimo, remiantis PPO Ginčų sprendimo tarybos patvirtintomis ataskaitomis, sutikimo, savanoriško atsisakymo vykdyti įsipareigojimus arba jų nesilaikymo, naujų eksportuotojų prašymų ir pan. 5.3.4. Naujų eksportuotojų peržiūros (žr. I priedą) PR 11 straipsnio 4 dalyje ir 20 straipsnyje atitinkamai numatomos „naujų eksportuotojų“ ir „greitesnės“ peržiūros, siekiant nustatyti individualius dempingo skirtumus arba individualius kompensacinius muitus. 2004 m. buvo inicijuotos 2 naujų eksportuotojų peržiūros (greitesnių peržiūrų nebuvo). Pabaigti penki tyrimai, iš kurių 3 buvo greitesnės peržiūros. 2 tyrimai buvo nutraukti, išlaikant pradinį muitą. 5.3.5. Panaudojimo tyrimai (žr. J priedą) Galimybė atlikti „panaudojimo“ peržiūras, kurios atliekamos, kai eksportuotojas tiesiogiai arba netiesiogiai moka muitą ir taip padidina dempingo skirtumą be perpardavimo kainos pakitimų, yra numatyta PR 12 straipsnyje ir 19 straipsnio 3 dalyje. 2004 m. viename tyrime dėl sulfanilo rūgšties, kurios kilmės šalis KLR, importo buvo nuspręsta padidinti muitą. Tyrimas dėl lempų, kurių kilmės šalis yra KLR, importo buvo nutrauktas nepadidinus muito. 5.3.6. Tyrimas dėl priemonių nesilaikymo (žr. K priedą) Galimybė pakartoti tyrimą, jei yra įrodymų, kad pažeidinėjamos priemonės, buvo numatyta PR 13 ir 23 straipsniuose. 2004 m. buvo pradėti 8 tyrimai, ir 8-iuose buvo nuspręsta pratęsti muito taikymą. Dar buvo atlikti 3 tyrimai, ir nuspręsta muito nepratęsti. 5.4. Apsaugos priemonių tyrimai (žr. L priedą) 2004 m. buvo priimtos tik dvi AP priemonės – viena dėl satsumų (konservuotų mandarinų) ir kita dėl lašišos (laikinosios priemonės). Plieno AP, kurios anksčiau galiojo, siekiant apsaugoti ES rinką nuo plieno prekių pertekliaus, po to, kai JAV ėmėsi saugoti savo plieno pramonę, buvo sustabdytos tą pačią dieną, kai JAV panaikino savo priemones. 6. AD IR AS PRIEMONIų įGYVENDINIMAS 6.1. Pakeitimai, susiję su 2004 m. Bendrijos AD ir AS teisės aktų įgyvendinimu Kaip jau minėta 1.1 dalyje, PR buvo iš dalies pakeisti, siekiant sukurti tvirtesnę teisinę įgyvendinimo bazę. Smulki informacija apie šias nuostatas yra prie šios ataskaitos pridėtame DD. 6.2. Tolesnis priemonių įgyvendinimas Tolesnė veikla, susijusi su galiojančiomis priemonėmis, buvo sutelkta keturiose pagrindinėse srityse, siekiant: 1) užkirsti kelią sukčiavimui; 2) stebėti prekybos srautus ir rinkos vystymąsi; 3) atitinkamomis priemonėmis didinti veiksmingumą ir 4) reaguoti į pažeidimus. Tokia veikla PAP tarnyboms suteikė galimybę imtis daugiau iniciatyvos, o ne vien tik reaguoti teisėsaugos srityje. 6.3. Įsipareigojimų vykdymo stebėsena (žr. M ir Q priedus) Įsipareigojimų vykdymo stebėjimas sudaro įgyvendinimo dalį, nes įsipareigojimai yra AD ir AS priemonių forma. Komisija joms pritaria, jei jos gali veiksmingai pašalinti dempingu ar subsidijomis padarytą žalą. 2004 m. ypatingas dėmesys buvo skiriamas „Plėtros įsipareigojimams“, nes ne vien tik bendrovės, siūlančios įsipareigojimus, bet ir jų nuolatiniai ES klientai buvo griežtai tikrinami vietoje, o tai užtikrino įsipareigojimų laikymąsi. 2004 m. pradžioje galiojo iš 76 bendrovių priimti įsipareigojimai. 2004 m. buvo padaryti šie įsipareigojimų paketo pakeitimai: 7 bendrovėms, kurios atsiėmė savo įsipareigojimus, buvo paskirti galutiniai AD muitai; 30 bendrovių įsipareigojimai baigėsi dėl kitų, o ne dėl atsiėmimo, priežasčių; 7 bendrovių įsipareigojimai buvo sustabdyti iki vykdomos peržiūros rezultatų. Be to, buvo priimta 15 pasiūlymų įsipareigojimams. Viską apibendrinus, galiojančių įsipareigojimų skaičius 2004 m. pabaigoje siekia 47. 7. GRąžINAMOSIOS IšMOKOS (žR. T PRIEDą) Remiantis PR 11 straipsnio 8 dalimi ir 21 straipsnio 1 dalimi, per metus buvo pateikta 10 naujų muito grąžinimo prašymų. Buvo priimti trys sprendimai atmesti grąžinamų išmokų prašymus, o kitus 6 prašymus importuotojai atsiėmė. Vienas importuotojas gavo visų sumokėtų muitų grąžinamąją dalį, o kiti gavo dalines išmokas. 8. TEISMINė PERžIūRA: TEISINGUMO TEISMO (TT) IR PIRMOSIOS INSTANCIJOS TEISMO (PIT) SPRENDIMAI 2004 m. vieną sprendimą dėl AD ir AS priėmė PIT. Jis buvo susijęs su elektroninėmis svarstyklėmis, kurių kilmės šalis yra KLR. Sprendimas buvo ypač svarbus, kadangi jis inter alia patvirtino, kad įrodinėjimo pareiga priklauso eksportuojančiam gamintojui, norinčiam pasinaudoti rinkos ekonomikos statusu, ir, siekiant panaikinti reglamentą, kad bet kokia institucijų padaryta klaida žalos vertinime turėjo taip pat turėti įtakos nustatant, ar buvo padaryta žala, o tai reiškia ir pačio reglamento turiniui. Sprendimo santrauka pateikiama DD. 2004 m. PIT buvo pradėti 9 nauji tyrimai. Iki 2004 m. pabaigos Pirmos instancijos teisme ir Teisingumo teisme sprendžiamų AD ir AS tyrimų sąrašas pateikiamas darbinio dokumento S priede. 9. PASAULIO PREKYBOS ORGANIZCAIJOS (PPO) VEIKLA 9.1. Ginčų sprendimas AD, AS ir AP srityse PPO savo nariams numato griežtą ginčų sprendimo procedūrą dėl PPO susitarimų. 2004 m buvo baigta viena ginčų sprendimo procedūra, kuri didžia dalimi patvirtino Bendrijos požiūrį. Ji buvo susijusi su tyrimu dėl lanksčių jungiamųjų detalių, kurių kilmės šalis yra Brazilija. Be to, 2004 m. sausio 23 d., atsižvelgiant į Korėjos prašymą dėl dinaminės laisvosios kreipties atmintinių (DRAMs) tyrimo, buvo sukurta specialistų grupė. Išsami informacija pateikiama šios ataskaitos DD. 9.2. Kita PPO veikla 2004 m. labai pasikeitė Dohos plėtros darbotvarkės derybų dėl PPO susitarimų dėl dempingo ir subsidijas tvarka. Komisija ir toliau aktyviai dalyvavo Derybų dėl taisyklių grupėje. Kalbant apie AD, padėtis gali būti apibūdinta taip: didelė pasiūlymų dalis buvo atidėta vadinamajam „problemos nustatymo“ etapui iki 5-osios Kankuno ministrų konferencijos, kur daugelis iš jų siekė iš naujo nuodugniai derėtis dėl susitarimų. 2004 kovo mėn. atnaujinus Taisyklių grupės derybas, diskusijos perėjo daugiau prie esminės ir techninės stadijos, po kurios bus galima pradėti „sprendimų ieškojimo“ etapą. Kalbant apie subsidijas, tais pačiais 2004 m. diskusijose ir toliau buvo skiriamas dėmesys subsidijoms žuvininkystės sektoriuje. Kadangi beveik ištisus 2004 m. vyko PPO narių diskusijos dėl derybų tvarkos ateityje, buvo pradėta susitarti dėl „nuosaikių“ pasiūlymų, kuriuos Bendrija buvo atidėjusi. Greta šios veiklos, buvo reguliariai vykdoma Antidempingo, Subsidijų ir Kompensacijų komitetų veikla. 10. IšVADA Vertinant pagal darbo krūvį, matuojamą pagal inicijuotų procedūrų ir įvestų priemonių skaičių, 2004 m. galima pavadinti vidutiniais metais. Jie buvo turiningi daugeliu kitų atžvilgių, kaip pavyzdžiui, ES plėtra, apsaugos priemonės dėl citrusinių vaisių ir lašišos, taip pat Komisijos pasiūlymo dėl sprendimų priėmimo tvarkos pakeitimo ir peržiūrų terminų įvedimas. Kaip ir praėjusiaisiais metais, šių metų atskaitoje taip pat matyti, kad EB atsargiai taiko PAP. Kai yra reikalinga PAP, ji turi būti taikoma griežtai ir saikingai, norint veiksmingai kovoti prieš nesąžiningą prekybą. Skaidrumas – svarbiausia PAP taikymo sąlyga, ir toks aukštas kriterijus buvo ir toliau liks svarbus 2004 m. įstatyminės bazės pakeitimuose. Komisija yra pasiryžusi ir ateityje tęsti tokią politiką.